(দিনাজপুর২৪.কম) দুবৃৃত্তদের হাতে নিহত জগন্নাথ বিশ্ববিদ্যালয়ের শিক্ষার্থী এবং ব্লগার ও অনলাইন অ্যাক্টিভিস্ট নাজিমুদ্দিন সামাদ মঙ্গলবার রাত ৯টা ১০ মিনিটে সামাজিক যোগাযোগ মাধ্যম ফেসবুকে শেষ স্ট্যাটাস দিয়েছিলেন। ওই স্ট্যাটাসে তিনি দেশের আইন-শৃঙ্খলা পরিস্থিতি নিয়ে উদ্বেগ প্রকাশ করেছিলেন। মৃত্যুর ২৪ ঘণ্টা আগে দেয়া ওই পোস্টে তিনি লিখেছিলেন: ‘সরকার, এবার একটু নড়েচড়ে বসো বাবা। দেশের যা অবস্থা, আইন-শৃঙ্খলার যা অবনতি তাতে গদিতে বেশিদিন থাকা সম্ভব হবে না। জনরোষ বলে একটা কথা আছে। এটার চূড়ান্ত পরিণতি দেখতে না চাইলে এক্ষুণি কঠোর পদক্ষেপ নেয়া দরকার সকল অন্যায়-অবিচারের বিরুদ্ধে। নতুবা দিন ফুরিয়ে আসবে খুব দ্রুত।’ -ডেস্ক